Self-Changing Gears

Self-Changing Gears係英國一間公司，專門開發由Walter Gordon Wilson設計嘅行星齒輪波箱。

第一次世界大戰之後，Walter Gordon Wilson設計咗一隻用行星齒輪嘅先選式波箱並申請專利。1928年12月Improved Gears公司成立，佢同John Davenport Siddeley各自擁有一半股權，後來公司名改成Self-Changing Gears。

Wilson波箱被廣泛用喺唔同種類嘅車之中，包括私家車、巴士、坦克車、柴油列車等等。而佢亦被進一步發展成半自動波同埋自動波。

利蘭喺1950至1960年代逐步增持SCG，最終SCG做咗利蘭全資附屬公司。其後SCG跟住利蘭成為英國利蘭汽車公司旗下公司。

1986年SCG俾利蘭賣咗畀康明斯。1989年再轉賣畀Alvis。

英國公司